b'\n_START_ARTICLE_\nAnkaranski polotok\n_START_PARAGRAPH_\nAnkaranski polotok (znan tudi kot Miljski polotok, po mestu Milje na severni strani polotoka \xe2\x80\x93 zdaj pod Italijo) je najsevernej\xc5\xa1i del slovenske obale. Kon\xc4\x8duje se z Debelim rti\xc4\x8dem na zahodu. Nekje na sredini slemena le\xc5\xbei vas Hrvatini, ju\xc5\xbeno pa turisti\xc4\x8dno naselje Ankaran. Veliko je manj\xc5\xa1ih razdrobljenih naselij, kot so Kolomban, Cerej, Lazaret, Fajti, Elerji, Bo\xc5\xbei\xc4\x8di, Premanzan, Lovran in druga._NEWLINE_\xc4\x8cudovita narava ter obala v skupni dol\xc5\xbeini 6\xc2\xa0km (okoli 15\xc2\xa0% celotne dol\xc5\xbeine slovenske obale) za\xc5\xbeivi predvsem poleti, ko jo obi\xc5\xa1\xc4\x8de na tiso\xc4\x8de turistov iz Slovenije ter sosednjih dr\xc5\xbeav. Najbolj znani kopali\xc5\xa1\xc4\x8di sta kamp Adria z razvito infrastrukturo (restavracija, bari, tobogan, odprt/zaprt olimpijski bazen, savne, fitnes, solarij, kajak kanu klub ...) in Debeli rti\xc4\x8d. Slednji obsega divjo pe\xc5\xa1\xc4\x8deno pla\xc5\xbeo, mladinsko zdravili\xc5\xa1\xc4\x8de in urejeno pla\xc5\xbeo s kampingom, po\xc4\x8ditni\xc5\xa1kimi hi\xc5\xa1icami in restavracijo._NEWLINE_Resslov gaj je za\xc5\xa1\xc4\x8diteno obmo\xc4\x8dje okoli Jurjevega hriba (zahodni del polotoka), poimenovano po izumitelju in gozdarju Josefu Resslu. Po gaju je speljana pot v dol\xc5\xbeini 600\xc2\xa0m, ob drevesih pa so postavljene table z imeni vrste (naravno rastje Istre). Po hribu Iskra je speljana transverzala, ki se nato nadaljuje preko Hrvatinov v sosednje \xc5\xa0kofije in nato v notranjost Slovenije.'